**Okos Város Kiállítás**

**Budapesti Műszaki és Gazdaságtudományi Egyetem, Központi épület**

**2017. november 8-9.**

Az **Okos város kiállítás** fő célja az **okos városok, a közintézmények infrastruktúrájának, a minőségi szolgáltatások infokommunikációs rendszereinek bemutatása,** illetve a jövő internet alapú megoldásainak és a várható trendjeinek ismertetése. A rendezvény kiállítása az alábbi fő témacsoportokra fókuszál, elsősorban az állam, az önkormányzatok, a tudomány, a gazdaság és a civil szféra párbeszédére építve:

* Hazai és nemzetközi okos városfejlesztési projektek, elért eredmények
* Vállalatok által bemutatott okos város megoldások
* Gépjárművezetést támogató rendszerek, automatizált vezetési megoldások

A rendezvényen hazai és nemzetközi résztvevők is jelen lesznek. A program során kormányzati és települési szakemberek, városvezetők adnak képet rövid- és középtávú fejlesztési tervekről, illetve vállalatok felsővezetői tartanak prezentációkat, bemutatva az eddig elért eredményeket, a várható fejlődési irányokat és lehetőségeket.

**Kiállítóink** bemutathatják az infrastrukturális, közlekedési, információtechnológiai és építési ágazat, valamint a műszaki és gazdasági tudomány legújabb fejlesztéseit, eredményeit, innovatív technológiáit, illetve a legjobb üzemelési gyakorlatokat, eljárásokat.

A rendezvény **látogatói célcsoport**ja állami és önkormányzati hivatalok, intézmények képviselői, közlekedési, közmű- és iparvállalatok, egészségügyi, oktatási, kulturális és sport intézmények üzemeltetői, fenntartói, műszaki vezetői, akik érdeklődnek a szolgáltatások minőségét és hatékonyságát növelő új technológiák, okos eljárások iránt.

A kiállítóknak lehetőségük lesz arra is, hogy a **kétnapos szakkonferencián** előadások tartásával hívják fel a látogatók figyelmét termékeikre, szolgáltatásaikra.

A rendezvénynek a hazai műszaki tudományos élet központja, a Budapesti Műszaki és Gazdaságtudományi Egyetem, azon belül pedig a világörökség épített részét képező Központi épülete ad otthont.

**Kiállítás tematikája:**

**1. Okos város**

* Közlekedés és járműpark fejlesztés, e-mobilitás
* Intelligens közművek
* Élhető környezet, fenntartható energia

**2. Közintézmények infrastruktúrája**

* Energiahatékony építmények
* Egészséges életmód, szabadidő
* Egészségügyi- és oktatási intézmények fejlesztése

**3. Minőségi szolgáltatások, IT támogatással**

* Költséghatékony szervezetirányítás
* Mobil vezérlési és fizetési rendszerek
* Okos otthon, okos ház

 **Kiket várunk kiállítóként?**

* Gyártókat, építőket, kivitelezőket, akik vezető szerepet töltenek be a fenntartható és költséghatékony települési infrastruktúra rendszerek szempontjából legfontosabb közlekedési, járműipari, építőipari, kommunális, energiaellátási, tűz-és árvízvédelmi, pénzügyi és infokommunikációs szektorokban
* Közösségi közlekedési és közmű szolgáltató társaságokat, országos és helyi ellátó rendszerek üzemeltetőit, fenntartóit
* Városok, települések hivatalait, ahol ún. Smart City programok, intelligens közlekedési és közmű rendszerek megvalósítása kiemelt törekvés
* Olyan projektek tervezőit és megvalósítóit, amelyek létrehozásában, üzemeltetésében a költséghatékony, energiatudatos és környezetbarát tervezést, üzemeltetést és fenntartást támogató építési technológiák, intelligens rendszerek, digitális vezérlések, informatikai alapú Okos Megoldások meghatározó funkciót töltenek be.

**Kiket várunk látogatóként?**

A legjobb gyakorlatok iránt érdeklődőket, úgy mint

* szolgáltatókat, beruházókat, kivitelezőket, tervezőket és üzemeltetőket
* állami és önkormányzati szerveknél dolgozó döntéshozókat és a döntést előkészítő munkatársakat
* magánszemélyeket, felsőoktatási intézmények oktatóit, hallgatói

**Mit biztosítunk a kiállítóknak?**

* Személyes, hatékony és célzott kapcsolat felvételi lehetőséget leendő partnereikkel
* Tevékenységük széles spektrumát mutathatják be az érdeklődőknek
* Teljes körű szervezést és lebonyolítást
* Egységes, berendezett, kulcsrakész standokat 4-40 négyzetméter közötti méretekben - igény esetén egyedi stand építésére is biztosítunk lehetőséget
* Előadási lehetőséget a konferencián
* A rendezvényen a kiállítói díj 200.000 Ft/kiállító áron kerül meghirdetésre,

6 m2 kiállítói területet feltételezve. Ettől eltérő kiállítási terület igénylésére van lehetőség, amely külön megállapodást igényel.

**Bővebb információ és jelentkezés:**

**Azok az önkormányzatok, amelyek nem kívánnak kiállítói standot igénybe venni, módjuk lesz az önkormányzatok számára kialakított közős standon képviselni városukat Ehhez azt kérjük, hogy legalább két fő vegyen részt az eseményen, amelyek közül az egyik a közös standon rendelkezésre áll a rendezvény résztvevői számára, be tudja mutatni a város elképzeléseit fejlesztési terveit és kihívásait. A közös standon megjelenő városi képviselőknek biztosítjuk a standon a város nevének és logójának feltüntetését térítés mentesen.**

Szeptember 30-ig várjuk a hazai kiállítani szándékozók, önkormányzatok, vállalatok, egyetemek és szakmai szervezetek jelentkezését Dr. Bakonyi Péternél (bakonyi@eit.bme.hu, +36 30 9337637) vagy Németh Ádámnál (Nemeth.Adam@muhasz.bme.hu ).

 Budapest, 2017. szeptember 10.

|  |  |
| --- | --- |
| Dr. Vajta Lászlóa SmartPolis Tudásközpont elnöke | Dr. Kovács Kálmána SmartPolis Tudásközpont igazgatója  |

 Dr. Bakonyi Péter

a Jövő Internet NTP elnöke

 a Smartpolis projekt szakmai vezetője

 bakonyip@eit.bme.hu